# Haworthia chloracantha

Haworthia chloracantha és una espècie del gènere Haworthia de la subfamília de les asfodelòidies.

## Descripció

Haworthia chloracantha és una suculenta amb 18 a 25 fulles verticals, fermes o rugoses que formen una roseta amb un diàmetre de 2,5 a 4 cm. El limbe foliar és de color verd clar i fa entre 0,5 a 1,5 cm de llarg. La superfície de la fulla es dibuixa com una xarxa. Els marges de la fulla i la quilla estan coberts amb espines translúcides de fins a 0,3 mm de llargada. La inflorescència pot arribar a fer fins a 25 cm de llargada i consta de petites flors blanquinoses.

## Distribució

Haworthia chloracantha està estesa a la província de sud-africana del Cap Occidental, concretament a Swellendam, Herbertsdale i Schoemanshoek.
En el seu hàbitat, creix sobre afloraments de roques per sobre de penya-segats escarpats de conglomerats en un sòl poc profund i entre taques incrustades de molsa i líquens, sovint a l'ombra dels matolls. A l'hàbitat, aquesta planta s'hibrida amb tota llibertat amb Haworthia parksiana.

## Taxonomia

Haworthia chloracantha va ser descrita per Haw. i publicat a Saxifragëarum enumeratio. Accedunt revisiones plantarum succulentarum 2: 57, a l'any 1821.

### Etimologia

Haworthia : nom en honor del botànic britànic Adrian Hardy Haworth (1767-1833).
chloracantha: epítet llatí d'origen grec que vol dir "flor de color verd pàl·lid, verd brillant, verd, groc".

### Varietats acceptades

* Haworthia chloracantha var. chloracantha (varietat tipus)
* Haworthia chloracantha var. denticulifera (Poelln.) M.B.Bayer
* Haworthia chloracantha var. subglauca Poelln.

### Sinonímia

* Aloe chloracantha (Haw.) Schult. & Schult.f. (1829)
* Catevala chloracantha (Haw.) Kuntze (1891).

## Referències

* ↑ «Haworthia chloracantha» (en anglès). World of Succulents. [Consulta: 22 juliol 2021].
* 1 2 «Haworthia chloracantha» (en anglès). The Encyclopedia of Succulents. [Consulta: 22 juliol 2021].
* ↑ «Haworthia chloracantha». World Checklist of Selected Plant Families (WCSP). Arxivat de l'original el 2021-09-01. [Consulta: 14 febrer 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets» (en anglès), 2019. [Consulta: 14 febrer 2021].
* ↑ «Varietats acceptades en negreta de Haworthia chloracantha». World Checklist of Selected Plant Families (WCSP). Arxivat de l'original el 2018-05-21. [Consulta: 15 febrer 2021].
* ↑ «Sinònims de Haworthia chloracantha». World Checklist of Selected Plant Families (WCSP). Arxivat de l'original el 2021-09-01. [Consulta: 14 febrer 2021].

## Bibliografia

* Bayer, Martin Bruce; van Jaarsveld, Ernst Jacobus. Urs Eggli. Haworthia variegata Sukkulenten-Lexikon. Einkeimblättrige Pflanzen (Monocotyledonen) (en alemany). Stuttgart: Eugen Ulmer, 2001, p. 212. ISBN 3-8001-3662-7 [Consulta: 15 febrer 2021].

## Enllaços externs

* Haworthia chloracantha var. chloracantha a Red List of South African Plants
* Haworthia chloracantha var. denticulifera a Red List of South African Plants
* Haworthia chloracantha var. subglauca a Red List of South African Plants